Folketing
2013-03-12

Danmark er ikke et multikulturelt land. Der er ikke flere sprog i Danmark. Der er kun ét officielt sprog, så ordføreren har taget helt fejl af situationen. Det må være en eller en underlig utopi, der har udviklet sig sådan, at ordføreren er blevet forvirret og ikke rigtig ved, hvor vedkommende bor. Der bliver talt om udvikling, som om det skulle være en udvikling at gå bort fra at være en nationalstat med en dominerende kultur. Det, som ordføreren taler om, er afvikling. Dygtige folk vil gerne bo i fredelige lande. Multikulturelle lande har vist sig at være ufredelige. Så kom ned på jorden og forstå, at Danmark selvfølgelig er domineret af dansk kultur. Sådan skal det blive ved med at være. Det skal ikke afvikles.